Carl August Bjurstedt

Carl August Bjurstedt (1929–2019) var en norsk offiser. Han avsluttet den militære karrieren som generalmajor i Luftforsvaret.

Bjurstedt var utdannet luftvernartillerist fra Luftforsvarets befalsskole og Luftvernartilleriets skyte- og våpenskole i 1949-1950. Han ble uteksaminert fra Luftkrigsskolen i 1954, og tok eksamen ved Forsvarets stabsskole i 1966 og tok Forsvarets høgskole. Han var senere blant annet sjef for Rekruttskolen på Gardermoen, batterisjef Asker batteri (Nikebataljonen), Luftvernartilleribataljon Bardufoss, Luftkrigsskolen og Organisasjonsavdelingen i Luftforsvarsstaben. I 1981–1984 var han overadjutant hos kong Olav, før han senere ble stabssjef i Luftforsvarsstaben ved Forsvarets overkommando. I 1987 ble han utnevnt til generalkrigskommissær.Kjell R. Bugge: Carl A. Bjurstedt - Minneord i Aftenposten 2. november 2019 Han var den siste i embetet, som ble nedlagt ved opprettelsen av Vernepliktsverket i 1990.

Bjurstedt var en av de åtte som bar kong Olavs båre under begravelsen, og han gikk ved siden av båren i prosesjonen.

Bjurstedt var ridder av 1. klasse av Dannebrogordenen (Danmark), kommandør av den Orden del Mérito Civil (Spania), Finlands hvite roses orden, Falkeordenen (Island) og Nordstjerneordenen (Sverige).

 Referanser 
«Generalkrigskommissær». Aftenposten, 1. desember 1987.

Kategori:Norske generalmajorer
Kategori:Forsvarsmedaljen
Kategori:Riddere av 1. grad av Dannebrogordenen
Kategori:Finlands hvite roses orden
Kategori:Nordstjerneordenen
Kategori:Den islandske falkeorden
Kategori:Personer fra Skedsmo kommune